দেশের আয়োতন ছোট হলে স্বাধীনতা না বেড়ে বরং কমে যায়। তখন ইজ্জতও লুন্ঠত হয়। তাই স্বাধীনতা ও ইজ্জত বাড়াতে প্রতিটি দেশই সুযোগ পেলে তার ভূগোল বাড়ায়। সে তাগিদেই তূর্কী বীর ইখতিয়ার মহম্মদ বিন বখতিয়ার খিলজী বাংলা অবধি ছুটে এসেছিলেন। বাঙালী মুসলিম নেতাগণও তাই ১৯৪৭সালে উপমহাদেশের একমাত্র মুসলিম রাষ্ট্রের ভূগোল ও শক্তি বাড়াতে পাকিস্তানে যোগ দিয়েছিলন। এমন একটি সাধারণ বিষয় বুঝার সামর্থ মুজিবের যে ছিল না তা নয়। মীর জাফরগণ তো বুঝে সুজেই গাদ্দারি করে। এখানে দোষটি কম বুঝার নয়। বরং গরজটি মনিবের পদসেবার। মীর জাফরেরা কখনই দেশ ও দেশেবাসীর স্বার্থ দেখে না। দেখে মনিবের স্বার্থ। মুজিবের জীবনে সে মনিবটি ছিল ভারত। ভারতীয় গুপ্তচর সংস্থার সাথে তার যে একাত্তরের বহু আগে থেকেই যোগাযোগ ছিল সেটি এখন আর গোপন বিষয় নয়। ভারতীয় সাংবাদিক অশোক রায়নার ‘ইনসাইড র’ বইতে তার বিষদ উল্লেখ আাছে। আগরতলা ষড়যন্ত্রও তাই মিথ্যা ছিল না।